
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 79
                                                              din 27 aprilie 2017
            pentru modificarea și completarea Hotărârii Consiliului Local Sighişoara nr. 32/27.02.2017 
                        privind organizarea, administrarea şi întreţinerea păşunilor proprietatea privată a
                                                           Municipiului Sighişoara pe anul 2017  
   
Consiliul Local al Municipiului Sighişoara, întrunit în şedinţă ordinară,

      Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10880/24.04.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare; 

       Având în vedere prevederile Hotărârii Consiliului Local Sighişoara nr. 32/27.02.2017;

       Având în vedere adresa Instituţiei Prefectului - Judeţul Mureş nr. 4057/SVI/17.03.2017 Dosar 11, înregistrată la Municipiul Sighişoara sub nr. 7789/22.03.2017, prin care se solicită reanalizarea Hotărârii Consiliului Local Sighişoara nr. 32/27.02.2017, în sensul revocării dispozițiilor art. 1 lit. c, respectiv în sensul completării și modificării actului administrativ în ceea ce privește motivarea în drept;

      Având în vedere prevederile Legii nr. 213/1998 privind bunurile proprietate publică, cu modificările și completările ulterioare;

      Având în vedere prevederile Legii nr. 72/2002 – legea zootehniei, republicată;

      Având în vedere prevederile Ordinului comun nr. 541/210/2009 al M.A.P.D.R. și M.A.I pentru modificarea şi completarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung, aprobată prin Ordinul ministrului agriculturii, alimentaţiei şi pădurilor şi al ministrului administraţiei publice nr. 226/235/2003;

      Având în vedere prevederile contractelor de concesiune, respectiv închiriere, care au ca obiect suprafeţele de pajişte utilizate pentru păşunat, respectiv 9,90 ha. în păşunea Tele-ski, 88,49 ha. în păşunea Colboşi şi 155,55 ha. în păşunea Corni, suprafaţa totală concesionată sau închiriată fiind de 253,94 ha.;
     Având în vedere prevederile O.U.G nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare;

     Având în vedere Raportul de specialitate al Direcţiei Administrarea Patrimoniului, înregistrat cu nr. 10881/24.04.2017, prin care se propune modificarea și completarea Hotărârii Consiliului Local Sighişoara nr. 32/27.02.2017 privind organizarea, administrarea şi întreţinerea păşunilor proprietatea privată a Municipiului Sighişoara pe anul 2017, fiind îndeplinite prevederile legale în acest sens;           

      În baza art. 36 (2) lit. „b” şi „c”, (4) lit. „c” şi (9), art. 45 (3) şi a art.115 (1) lit. „b”  din Legea nr. 215/2001, Legea administraţiei publice locale, republicată, cu modificările şi completările ulterioare,

                                                                  H O T Ă R Ă Ş T E :

      Art. I. Preambulul Hotărârii Consiliului Local Sighişoara nr. 32/27.02.2017, se modifică și completează după cum urmează:

       ”1. Se elimină paragraful nr. 6 care stipula: ,,Având în vedere prevederile art. 454 lit. ,,h” şi art. 486 din Legea nr. 227/2015 privind Codul fiscal, cu modificările şi completările ulterioare;”.
       ”2. Se introduc următoarele trei paragrafe:

        ,,Având în vedere prevederile Legii nr. 213/1998 privind bunurile proprietate publică, cu modificările completările și ulterioare;”.                     

        ,,Având în vedere prevederile Legii nr. 72/2002, legea zootehniei, republicată;”.

        ,,Având în vedere prevederile Ordinului comun nr. 541/210/2009 al M.A.P.D.R. și M.A.I pentru modificarea şi completarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung, aprobată prin Ordinul ministrului agriculturii, alimentaţiei şi pădurilor şi al ministrului administraţiei publice nr. 226/235/2003;”.
     Art. II. Cu data adoptării prezentei hotărâri, prevederile art. 1, lit. c din  Hotărârea Consiliului Local Sighişoara nr. 32/27.02.2017 privind organizarea, administrarea şi întreţinerea păşunilor proprietatea privată a Municipiului Sighişoara pe anul 2017, se abrogă.
      Art. III. Celelalte prevederi ale Hotărârii Consiliului Local Sighişoara nr. 32/27.02.2017 privind organizarea, administrarea şi întreţinerea păşunilor proprietatea privată a Municipiului Sighişoara pe anul 2017 rămân neschimbate.

     Art. IV. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi aparatul de specialitate al primarului.
    Art. V. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic.

10 ex. 

B.A.
